b'\n_START_ARTICLE_\nMetro Luminal\n_START_SECTION_\nAjalugu\n_START_PARAGRAPH_\nB\xc3\xa4ndi moodustasid Tallinnas 1988. aasta m\xc3\xa4rtsis ansambli \xc3\x9cksk\xc3\xb5ik liikmed Allan Vainola, Rainer Jancis ja Mait Vaik. Ansambel sai tuntuks \xc3\xbcheksak\xc3\xbcmnendail, aga teatud ringkonnis oli ta kultusb\xc3\xa4nd juba eelneva k\xc3\xbcmnendi l\xc3\xb5pupoole. Koguneti 1986 nime all \xc3\x9cksk\xc3\xb5ik, mis aasta p\xc3\xa4rast Metro Luminali vastu vahetus. Muusikalise poole l\xc3\xb5i Rainer Jancis, s\xc3\xb5nad kirjutasid eranditult Andres Rodionov ja Mait Vaik. T\xc3\xa4nu b\xc3\xa4ndi oman\xc3\xa4olisele k\xc3\xb5lapildile (mida iseloomustati kui depressiivrokki) kogusid nad kiirelt tuntust. 90-ndate t\xc3\xb5eliseks kultuslooks sai "Isa tuli koju". Alates 1996. aastast, kui b\xc3\xa4ndist lahkus Allan Vainola, muutus Metro Luminal pigem eksperimentaalmuusika projektiks, kus peafiguuriks oli Rainer Jancis. 2004. aastal andis b\xc3\xa4nd v\xc3\xa4lja albumi "Reboot", 2008. aastal ilmus plaat "Sassis"._NEWLINE_2014. aastal ilmus Rainer Jancise sulest ansamblist r\xc3\xa4\xc3\xa4kiv raamat "Valgus tunneli l\xc3\xb5pus. Unen\xc3\xa4gu Metro Luminalist".\n_START_SECTION_\nMuud\n_START_PARAGRAPH_\nMetro Luminal on m\xc3\xb5jutanud paljusid Eesti b\xc3\xa4nde. Olulise m\xc3\xa4rgi on j\xc3\xa4tnud Eesti rokkmuusika ajalukku ka liikmete k\xc3\xb5rval- ja j\xc3\xa4tkuprojektid: Vennaskond, S\xc3\xb5pruse Puiestee \xe2\x80\x93 Allan Vainola, Mait Vaik, Alumiinium, Sinu S\xc3\xa4delev S\xc3\xb5ber \xe2\x80\x93 Allan Vainola, Modern Ethic \xe2\x80\x93 Rainer Jancis, Kosmikud \xe2\x80\x93 Andres Vana, Kristo Rajasaare.'